Jean Pierre Grallet

**Jean Pierre Grallet** (født 20. mai 1941 i Rozelieures i departementet Meurthe-et-Moselle i Frankrike) er en fransk ordensmann tilhørende fransiskanerordenen, og emeritert katolsk erkebiskop av Strasbourg.

## Liv og virke
### Bakgrunn
Jean Pierre Grallet var bondesønn fra en liten landsby i Lorraine. Faren Jean Grallet var bonde, moren var Jeanne Guyon.
Han gikk på skole i Épinal og Nancy og begynte å studere katolsk teologi og historie ved *Grand Séminaire de Nancy*. Fra 1965 til 1969 gikk han på *Scolasticat franciscain* i Orsay, der han trådte inn i fransiskanerordenen.

### Prest
28. juni 1969 ble han ordinert til prest.

Deretter virket han som skoleprest og religionslærer i Orsay, Phalsbourg og Besançon før han ble studentprest i Strasbourg (1985-1988) og i Metz (1989-1996). Fra 1996 til 2004 ledet han et studenthjem i Strasbourg.

Samtidig utførte han forskjellige oppgaver i sin orden. Han var blant annet generalvisitor i ordenen med visitaser til fransiskanerne i Canada i 1984, til ordensprovinsen Lyon, og til Marokko i 1987, i Rwanda og Madagaskar i 1997, og i fransiskanerprovinsen for Togo-Benin-Cote d'Ivoire i 2001.

### Hjelpebiskop i Strasbourg
Den 27. september 2004 utnevnte pave Johannes Paul II ham til titulærbiskop av *Dardanus* og hjelpebiskop i erkebispedømmet Strasbourg. Erkebiskopen av Strasbourg, Joseph Doré, bispeviet ham den 23. oktober samme år. Som hjelpebiskop var han ansvarlig for Colmar-regionen, for diakonien og for pastoral omsorg for fanger.

### Erkebiskop av Strasbourg
Etter den helserelaterte fratreden til forgjengeren ble han 21. april 2007 utnevnt av pave Benedikt XVI og den franske president Jacques Chirac til erkebiskop av Strasbourg. Han ble innsatt 13. mai samme år som den 105. biskop av Strasbourg.

Pave Frans innvilget hans alderbetingede avskjedssøknad den 18. februar 2017. Han trakk seg til tilbake til helligdommen *Notre-Dame de Bonne-Fontaine* i Moselle.

### Innrømmelse av seksuelt misbruk
Den 16. november 2022 publiserte Grallet en uttalelser hvori han meddelte at at han i slutten av 1980-årene hadde gjort «upassende gester» (*gestes déplacés*) overfor en ung voksen kvinne og skrev at han angret dette dypt. Ifølge hans etterfølger, erkebiskop Luc Ravel, skjedde dette høsten 1985 og var blitt gjort kjent for ham av offeret i desember 2021. Han hadde rapport dette til Strasbourgs statsadvokat i januar 2022, og at han også hadde meldt fra til Vatikanet.

Michel Laloux, fransiskanernes provinsial for Frankrike og Belgia, meddelte at det per 30. september 2022 løp en kanonisk prosedyre, og at han den 4. november hadde suspendert Grallet fra hans oppgave som tilsyn med et hvilehjem for fransiskanere.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954
* Erkebiskop Charles Amarin Brand (1920-2013) *1972
* Erkebiskop Joseph Pierre Aimé Marie Doré, P.S.S. (1936- ) *1997
* Erkebiskop *Jean Pierre Grallet* (1941-) *2004

## Referanser